cyanic-selkie/wikianc huggingface dataset:
זריזין מקדימין למצוות
דחיית מעלת הזריזין
בשדי חמד נידונות שאלות נוספות כגון מעלת 'זריזין' מול מעלת 'ברוב עם', וכן זריזין מול תדיר ושאינו תדיר.
כללים דומים
בתלמוד הוזכרו כללים דומים לכלל זה של 'זריזים מקדימין', ובפוסקים ביארו מה התחדש בכל אחד מכללים אלו:
שיהוי מצווה לא משהינן
בפוסקים כתבו, שגדר הדין של 'שיהוי מצווה לא משהינן' אינו משום חביבות כמעלת 'זריזין', אלא משום חשש שלא יוכל לקיים את המצווה לאחר מכן, כגון לעניין חליצה, שאין מחכים לאח הגדול עד שיבוא או לקטן עד שיגדיל, משום שאפשר שיקרה משהו שיגרום לביטול המצווה.
חביבה מצווה בשעתה
באחרונים ביארו ש'חביבה מצווה בשעתה', הוא שכאשר ישנו זמן עיקרי למצווה וזמן נוסף שאפשר לקיים המצווה (כעין תשלומין) יש לקיים לכתחילה המצווה בעיקר זמנה דווקא, וקיומה בזמן זה דוחה איסורים אחרים.
אין מעבירין על המצוות
'אין מעבירין על המצוות', הוא במקרה וכבר הזדמנה לידו של האדם המצווה, אין לו להניחה מידו על מנת לקיים מצווה אחרת, ועיקר דין זה הוא משום 'ביזוי המצווה' הראשונה.
גל יפרח
גל יפרח (נולד ב-1987) הוא יזם ושחקן פוקר ישראלי-אמריקאי. זכה בצמיד באליפות העולם בפוקר.
קריירה
גל יפרח נולד בישראל ולאחר מכן עבר ללוס אנג'לס.
בשנת 2012 סיים במקום 2 בטורניר של סבב ה-EPT ומקום 6 בטורניר בסבב WPT - זכה ב-29,350 דולר ו-19,580 דולר בהתאמה.
בשנת 2015 סיים במקום 28 מתוך 708 שחקנים בטורניר בסבב WPT וזכה ב-31,611 דולר.
ב-15 ביוני 2018 רשם את הישגו היוקרתי ביותר, כאשר גבר על 868 שחקנים, סיים במקום הראשון בטורניר בסבב אליפות העולם בפוקר, זכה בסך של 461,798 דולר ובצמיד אליפות העולם בפוקר הראשון שלו.
סטטיסטיקות
נכון ליולי 2022, יפרח זכה בסך של כ-2 מיליון דולר מטורנירי פוקר, כשמתוכם כ-1.5 מיליון דולר בסבב אליפות העולם.
צמידי אליפות העולם בפוקר
בסבב אליפות העולם, זכה בצמיד אחד, הגיע שלוש פעמים לשולחן הגמר וסיים 26 פעמים במיקומים שמקנים זכיות כספיות.
חיים אישיים
כיום מתגורר בלוס אנג'לס. עוסק ביזמות ורואה בפוקר כתחביב ולא כמקצוע עיקרי.
יחסי מקסיקו–פרגוואי
יחסי מקסיקו–פרגוואי הם היחסים הדיפלומטיים הרשמיים שבין המדינות המקסיקניות המאוחדת לבין הרפובליקה של פרגוואי. שתי המדינות הן חברות מלאות בקהילה של מדינות אמריקה הלטינית והקריביים, בארגון מדינות אמריקה ובאו"ם.
היסטוריה
מבחינה היסטורית, שתי המדינות היו חלק מהאימפריה הספרדית עד תחילת המאה ה-19. מקסיקו הייתה חלק ממלכות המשנה של ספרד החדשה ואילו פרגוואי הייתה חלק ממלכות המשנה של ריו דה לה פלטה.
בשנת 1831, מקסיקו ופרגוואי כוננו יחסים דיפלומטיים. באותה שנה, מקסיקו הסמיכה שגרירות שאינה תושבת לפרגוואי, משגרירותה בבואנוס איירס, ארגנטינה.
בשנת 1901 ייסדה פרגוואי נציגות דיפלומטית במקסיקו סיטי, ומקסיקו עשתה זאת שלוש שנים אחר כך בשנת 1904. בשנת 1943, שתי המשלחות הדיפלומטיות הועלו לדרגת שגרירויות.
במהלך נשיאותו של אלפרדו סטרסנר בפרגוואי, מקסיקו קיימה יחסים דיפלומטיים עם פרגוואי, למרות גינוי בינלאומי על ממשלת פרגוואי. מקסיקו יישמה את מדיניות החוץ שלה המכונה "תורת אסטרדה".
כמה שנים לאחר הדחתו של הנשיא אלפרדו סטרסנר מהשלטון; בשנת 1992, נשיא מקסיקו, קרלוס סלינס, ערך ביקור ממלכתי בפרגוואי, והפך לראש המדינה המקסיקני הראשון שביקר בפרגוואי. בשנת 1997 ערך גם נשיא פרגוואי, חואן קרלוס וסמוסי, ביקור ממלכתי במקסיקו. בשנת 2016 חגגו שתי המדינות 185 שנה של יחסים דיפלומטיים.
ביקורים רמי דרג
ביקורים נשיאותיים ממקסיקו לפרגוואי
ביקורי נשיאות מפרגוואי למקסיקו
הסכמים בילטרליים
שתי המדינות חתמו על כמה הסכמים דו צדדיים, כמו הסכם תרבות; הסכם שיתוף פעולה בין בנקומקסט לבין המינהל הכללי של פרגוואי לקידום יצוא והשקעות; הסכם לשיתוף פעולה במאבק בסחר אסור והתעללות בסמים נרקוטיים, חומרים פסיכוטרופיים, בקרה על מקדימים כימיים ופשעים קשורים; שיתוף פעולה אקדמי בין שני משרדי החוץ; הסכם למתן הדדיות של היתרי עבודה לטובת בני זוג וילדים קטינים של בעלי תפקידים דיפלומטיים או קונסולריים מכובדים והסכם לשיתוף פעולה מדעי וטכני בענייני בריאות בין המכון המקסיקני לביטוח לאומי ושירותים לעובדי מדינה והמשרד הפרגוואי לבריאות הציבור והרווחה.
סחר
בשנת 2018 הסתכם הסחר הדו-כיווני בין שתי המדינות בכ-166 מיליון דולר. הייצוא העיקרי של מקסיקו לפרגוואי כולל: טרקטורים, חלקי רכב, בירה, טקילה, מלט ומכונות. הייצוא העיקרי של פרגוואי למקסיקו כולל: שמן טונג, סוכר, קסבה, פירות וטקסטיל. מאז 2013, שתי המדינות מנהלות משא ומתן על הסכם סחר חופשי זו עם זו. החברה הרב-לאומית מקסיקנית "גרופו בימבו" פועלת בפרגוואי.
הדיוויזיה התשיעית (ורמאכט)
הדיוויזיה התשיעית (בגרמנית: 9. Infanterie-Division) הייתה דיוויזיית חיל רגלים של הורמאכט במלחמת העולם השנייה. הדיוויזיה לחמה במערכה בפולין, בקרב על צרפת, בקרבות החזית המזרחית, והושמדה במהלך מבצע יאשי-קישינב. לאחר מכן הוקמה הדיוויזיה כדיוויזיית הפולקסגרנדיר התשיעית, שלחמה בחזית המערבית, ובכלל זה בקרב הארדנים.
הדיוויזיה התשיעית
הדיוויזיה הוקמה ב-1 באוקטובר 1934 בגיסן, והועמדה תחת פיקוד אריך ליבקה. במהלך המערכה בפולין הייתה הדיוויזיה חלק מהקורפוס ה-24 במסגרת הארמייה הראשונה בחזית המערבית, ובמהלך המערכה על צרפת לחמה הדיוויזיה כחלק מהקורפוס ה-40 במסגרת הארמייה ה-16, ולאחר מכן נשארה בצפון צרפת כחיל כיבוש. במהלך מבצע ברברוסה הייתה הדיוויזיה חלק מהקורפוס ה-44 במסגרת הארמייה השישית, ולחמה עמה בקרב קייב וקרב אומן. לאחר מכן לחמה הדיוויזיה בקרבות שונים בגזרה הדרומית, כחלק מארמיית הפאנצר הראשונה ומהארמייה ה-17, ואף השתתפה בקרב על קווקז. בשנת 1944 לחמה הדיוויזיה בקרבות ברומניה, ואף השתתפה במבצע יאשי-קישינב שבו ספגה אבדות כבדות.
דיוויזיית הפולקסגרנדיר התשיעית
ב-13 באוקטובר 1944 הוקמה דיוויזיית הפולקסגרנדיר התשיעית בדנמרק, על בסיס הדיוויזיה התשיעית. בדצמבר 1944 הועברה הדיוויזיה לחזית המערבית, ולחמה בקרב הארדנים כחלק מהארמייה השביעית. לאחר מכן לחמה הדיוויזיה בקרבות השונים בגרמניה, ובסוף המלחמה נכנעו בפרנקוניה שרידי הדיוויזיה לאמריקנים.
רועי צוקר
ביוגרפיה
נולד בקריית ביאליק בשם רועי דוד צוקר לאם אזרחית עובדת צה"ל ואב עובד בתעשיית הדשן והחומרים הכימיים. גדל עם הוריו ואחותו בקריית מוצקין והתחנך שם. לאחר סיום לימודיו בבית הספר התיכון קריית החינוך אורט קריית מוצקין התגייס לצה"ל ושירת ביחידה 8200 שם המשיך לשירות קבע, והוא משרת במילואים כקצין רפואה בחיל האוויר.
קריירה ברפואה
החל משנת 2017 משמש כרופא שותף במרפאה הגאה "גן מאיר" של שירותי בריאות כללית, שהייתה המרפאה הראשונה שהציעה רפואת להט"ב: טיפול ספציפי מקצועי לקהילה הגאה בישראל.
עם תחילת מגפת הקורונה בישראל במרץ 2020 הצטרף למגן דוד אדום כמנהל הרפואי של מוקדי הקורונה בארגון.
בשנת 2020 הקים בית החולים מאונט סיני בניו יורק תת-התמחות ייעודית ברפואת להט"ב, וצוקר היה הישראלי הראשון שלקח חלק בתוכנית זו, שהוכרה בהמשך על ידי ארגון הרופאים האמריקאים (AMA) והתרחבה למדינות נוספות . בהמשך צוקר גם השלים בניו יורק תואר בתוכנית המנהלים של בניהול מערכות בריאות.
עם כניסתו לתפקיד ציין כי בית החולים איכילוב הוא מוקד רפואה ראשונה משמעותי לקהילה הגאה, וכחלק מתחום רפואת להט"ב נבנית שם תוכנית מסודרת שלומדת את כל הדיסציפלינות הנוגעות בעולמות הרפואה הגאה, בהן פסיכיאטריה, גינקולוגיה ומיילדות, חקר ההזדקנות, ילדים ומתבגרים ועוד.
בשנת 2023 נבחר צוקר לכהן כיושב ראש החברה הישראלית לרפואת להט"ב של ההסתדרות הרפואית בישראל.
במסגרת עבודתו הוא עוסק בהנגשת רפואה מוכוונת לקהילת הלהט"ב ומתן מענים ויצירת שירותים ספציפיים והכרחיים בתחומים מגוונים הכוללים מחלות זיהומיות (בדגש על HIV ומחלות מין), רפואה מונעת, רפואת טרנסג'נדרים, בריאות הנפש, רפואת מתבגרים להט"ב, גריאטריה להט"בית, שירותי הורות מוכוונים לקהילה ועוד.
טושיקאזו יאמאנישי
טושיקאזו יאמאנישי (ביפנית: 山西 利和; נולד ב-15 בפברואר 1996) הוא אתלט יפני, זוכה מדליית ארד אולימפית (טוקיו 2020) ופעמיים ברציפות אלוף עולם (דוחה 2019 ויוג'ין 2022) בהליכה ל-20 ק"מ.
אלוף עולם
באליפות העולם שנערכה באוקטובר בדוחה, קטר זכה יאמאנישי במדליית זהב בהליכה ל-20 ק"מ בתוצאה של 1:26:34 שעות, לפני וסילי מיזינוב שהשתתף כאתלט נייטרלי מורשה (1:26:49 שעות) ופרסס קרלסטרם משוודיה (1:27:00 שעות).
מדליית ארד אולימפית
באולימפיאדת טוקיו שנערכה באוגוסט זכה במדליית ארד בהליכה ל-20 ק"מ בתוצאה של 1:21:28 שעות, אחרי מאסימו סטאנו מאיטליה (1:21:05 שעות) וקוקי איקדה מיפן (1:21:14 שעות).
אלוף עולם בפעם השנייה ברציפות
באליפות העולם שנערכה ביולי ביוג'ין, אורגון, ארצות הברית זכה במדליית זהב בפעם השנייה ברציפות בהליכה ל-20 ק"מ בתוצאה של 1:19:07 שעות, לפני קוקי איקדה (1:19:14 שעות) ופרסס קרלסטרם משוודיה (1:19:18 שעות).
חצי האי ל'ין
חצי האי ל'ין (בוולשית: Penrhyn Llŷn) הוא חצי אי בגודל של כ-400 קילומטר רבוע השוכן בגוויניד' בקצה הצפון-מערבי של ויילס.
חצי האי יוצא מחופה הצפון-מערבי של ויילס כ-50 ק"מ לכיוון מזרח אל תוך הים האירי, צפונית לחצי האי מצוי האי אנגלסי המופרד משאר ויילס במצר מנאי (שמהווה המשך לחוף הצפוני של חצי האי).
רצועת החוף לאורך חצי האי ל'ין הוגדר כאזור יופי טבעי יוצא דופן.
טים וולז
טימותי ג'יימס וולז (באנגלית: Timothy James Walz; נולד ב-6 באפריל 1964) הוא פוליטיקאי אמריקאי, המכהן כמושל מדינת מינסוטה מאז ינואר 2019. הוא חבר מפלגת העבודה-הדמוקרטית-חקלאית של מינסוטה, המסונפת למפלגה הדמוקרטית, וטרם היבחרו לתפקיד המושל היה חבר בית הנבחרים של ארצות הברית מטעם מחוז הקונגרס הראשון של מינסוטה.
תחילת דרכו
וולז נולד בעיר וסט פוינט שבמזרח נברסקה, בנם של דרלין ר. וג'יימס פ. "ג'ים" וולז. לוולז, בן לאב מנהל בית ספר ציבורי ופעיל קהילתי, שורשים גרמנים, אירים ושוודים. הוא גדל בשדראן (Chadron) השוכנת גם כן בנברסקה, קהילה כפרית באזור הצפון-מערבי של המדינה. את לימודיו התיכוניים סיים בתיכון בוט, תלמיד בכיתה בת 25 תלמידים. הוא המשיך ללימודי תואר ראשון במדעי החברה במכללת שדראן סטייט. וולז לימד בפעם הראשונה בשמורת האינדיאנים "פיין רידג', ולאחר מכן הועסק בתחום ההוראה בידי הארגון "WorldTeach" ברפובליקה העממית של סין.
בבית הנבחרים של ארצות הברית
וולז החליט להתמודד אל הקונגרס של ארצות הברית בבחירות אמצע הכונה ב-2006. בבחירות המקדימות שנערכו במפלגת העבודה-הדמוקרטית-חקלאית של מינסוטה התמודד לא מתנגדים, ובבחירות הכלליות ניצב בפני נציג המחוז המכהן גיל גוטנכט אותו הביס ב-7 בנובמבר אותה שנה. ב-3 בינואר 2007 וולז הושבע לתפקידו. וולז נבחר מחדש בשנת 2008 עם 62% מהקולות, והפך ללא-רפובלקני השני שזכה לתקופת כהונה שנייה כנציג המחוז בבית הנבחרים של ארצות הברית. ב-2010 נבחר לתקופת כהונה שלישית, כשהביס את חבר בית המחוקקים של מינסוטה רנדי דממר עם 50% מקולות הבוחרים. הוא נבחר מחדש בשנים 2012, 2014 ובפעם האחרונה בבחירות 2016.
עם השבעתו, הפך וואלס לחייל המשחורר שאינו קצין בדרגה הגבוהה ביותר אי פעם בבית הנבחרים, כמו גם הדמוקרטי היחיד שייצג את מחוז הקונגרס הראשון של מינסוטה בקונגרס. האחרים היו תומאס וילסון (1887–89), ויליאם הארי (1891–1993) וטים פֶּני (1983–1995).
כמי שמייצג מחוז שמצביע באופן מסורתי למועמדי המפלגה הרפובליקנית, לוולז היה בבית הנבחרים דפוס הצבעות מתון יחסית. הוא הצביע נגד החוק האוסר על מימון פדרלי של הפלות מלאכותיות, והצביע בעד חוק הגנת החולה וטיפול בר השגה. הוא גם הצביע בעד המשכת מימון הפעולות הצבאיות של ארצות הברית בעיראק ובאפגניסטן, ובשנת 2009 קרא לביטול מדיניות אל תשאל, אל תספר. וולז קיבל דירוג בן 100% מארגון "הורות מתוכננת" בשנת 2012 ומהאיגוד האמריקאי לחירויות אזרחיות שנה קודם לכן. במהלך הקונגרס ה-114 של ארצות הברית הוגדר בידי מרכז לוגאר ובידי בית הספר מקורט למדיניות ציבורית של אוניברסיטת ג'ורג'טאון כחבר השביעי הכי דו-מפלגתי בבית הנבחרים.
וולז תמך לאורך כל כהונתו בבית הנבחרים בלגליזציה של סמים קלים ושל מריחואנה רפואית, לצד שימוש בקנאביס לצורכי שעשוע פרטיים. 12 שנותיו בבית הנבחרים נחתמו ב-3 בינואר 2019, יום התכנסות הקונגרס ה-116 של ארצות הברית, זאת לאחר שנבחר לתפקיד מושל מינסוטה בחודש נובמבר שקדם לתאריך זה.
מושל מדינת מינסוטה
ב-27 במרץ 2017 הכריז וולז כי בכוונתו להתמודד לפקיד מושל מינסוטה לקראת בחירות 2018 בארצות הברית. המושל המכהן באותה עת, מארק דייטון, הודיע מוקדם יותר על פרישתו מהתפקיד לאחר שמונה שנים בתפקיד. בראשית אוקטובר אותה שנה בחר וולז בפגי פלנאגן כעמיתתו למירוץ. עם היבחרו של וולז לתפקיד, פלנאגן נעשתה האישה התשיעית בתפקיד הרציפות. ב-14 באוגוסט 2018 ניצח וולז את שני יריבו בבחירות המקדימות שנערכו במפלגה הדמוקרטית, לורי סוואנסון וארין מרפי, לאחר מערכת בחירות צמודה. וולז זכה לתמיכתם של אישים וארגונים רבים, בהם ברק אובמה, טינה סמית', איימי קלובשר, אריק גרסטי, ברני פרנק, וולטר מונדייל ודניס מקדאנה.
בנובמבר 2018 ניצב וולז בפני יריבו ומועמד המפלגה הרפובליקנית, ג'ף ג'ונסון, לקראת יום הבחירות הכלליות. פרשנים פוליטיים ראו בבחירות אלה כמשאל עם בקרב תושבי מינסוטה על הנשיא דונלד טראמפ, שזכה לאחוזי הצבעה גבוהים במינסוטה במהלך הבחירות לנשיאות ארצות הברית 2016. לניצחונו של וולז תרמו שיעור גבוה של אחוזי הצבעה עבורו ביישובים בהם טראמפ גבר על הילרי קלינטון ב-2016, ומערכת הבחירות חגה סביב נושאים כמו חינוך, תחבורה וביטוחי בריאות. בפער של 11.4 אחוזים, וולז ניצח את ג'ונסון ונבחר למושל ה-41 של מינסוטה ב-6 בנובמבר.
ב-7 בינואר 2019 נערכה השבעתו לתפקיד של וולז בתיאטרון פיצג'רלד שבסיינט פול. במהלך כהונתו, וולז הוביל את מינסוטה בעת התפרצות נגיף הקורונה בארצות הברית ובעת מחאות ג'ורג' פלויד, שפרצו בעקבות רצח ג'ורג' פלויד במיניאפוליס בידי שוטר במשטרת העירייה.
עמירן שקלים
עמירן שקלים (נולד ב-23 במרץ 1988) הוא כדורגלן עבר ישראלי ששיחק בעמדת המגן השמאלי.
קריירה
שקלים החל לשחק כדורגל במחלקת הנוער של מכבי תל אביב, וב-22 בפברואר 2007 ערך את הופעת הבכורה שלו בקבוצה הבוגרת, כשנכנס כמחליף במשחק מול מכבי חיפה במסגרת גביע הטוטו. גם בעונה שלאחר מכן שותף במשחקי גביע הטוטו, אך לא שיחק בליגה במדי הקבוצה. בקיץ הושאל להפועל כפר סבא מהליגה הלאומית, וב-27 בספטמבר 2008 הבקיע את שער הבכורה שלו בקריירה, בתיקו 1–1 נגד מכבי הרצליה.
בקיץ הושאל שקלים להפועל ראשון לציון. ב-24 בנובמבר 2011 הבקיע את שער הבכורה שלו בליגת העל, בתיקו 1–1 נגד הפועל רמת השרון, ובסיום העונה ירד עם הקבוצה לליגה הלאומית. בקיץ הושאל שוב להפועל פתח תקווה, לאחר שירדה לליגה הלאומית, וב-31 בדצמבר 2012 הבקיע צמד בניצחון 5–1 נגד מכבי הרצליה.
בקיץ שוחרר ממכבי תל אביב וחתם במועדון ספורט אשדוד. לאחר שלא זכה לדקות משחק רבות, שוחרר מאשדוד בתום העונה וחזר להפועל פתח תקווה, לאחר שעלתה בחזרה לליגת העל. בעונת 2014/2015 ערך 15 הופעות במדי הקבוצה, ובסופה ירד עמה לליגה הלאומית.
ביולי חתם שקלים בהפועל רמת השרון מהליגה הלאומית, במדיה הבקיע שני שערים בעונת 2016/2017. בקיץ חזר לקדנציה שלישית בהפועל פתח תקווה, ובעונת 2017/2018 כבש שני שערים בליגה הלאומית.
ב-3 ביולי 2018 חתם שקלים בהפועל תל אביב, לאחר שחזרה לליגת העל. ב-8 באוגוסט 2018 ערך את הופעת הבכורה שלו במועדון, כשנכנס כמחליף במשחק מול מ.ס. אשדוד במסגרת גביע הטוטו, ובליגה שותף בארבעה משחקים בעונת 2018/2019.
ב-29 ביוני 2019 הודיע שקלים על פרישה ממשחק פעיל.
סערון אטלנטי
בישראל הוא מזדמן נדיר ביותר עם שתי תצפיות בלבד עד היום, ב-1982 וב-1989; שתיהן במפרץ אילת.
טקסונומיה ואטימולוגיה
שם הסוג Pterodroma, מגיע מיוונית עתיקה מהמילים pteron, "כנף" ו-dromos, "רץ". שם המין הספציפי incertus מגיע מלטינית ומשמעותו "לא בטוח", "בספק" (בדומה למילה באנגלית uncertain). השם משמש במינים שמעמדם הטקסונומי הוטל בספק.
זהו מין מונוטיפי, כלומר לא הובחנו תת-מינים נפרדים.
תיאור
זהו סערון בעל מבנה גוף חזק, חסון, ודו-גוני; כולו כהה מלבד החזה והבטן הלבנים. אורכו כ-43 ס"מ, מוטת כנפיו כ-104 ס"מ, ומשקלו כ-520 גרם. הכנפיים כהות בעיקרן, עם מעין 'יד' חיוורת מעט יותר בתת-כנף. הראש יכול להיראות אפור כשהניצוי בלוי. לסערונים אלו תוחלת חיים של 15 שנים בממוצע.
בית גידול ואקולוגיה
המין ניזון בעיקר מדיונונים, המהווים 87% מהתזונה שלו לפי כמה מחקרים; כמו-כן הוא ניזון גם מאורוניים כשהם עולים אל פני השטח בלילה, כמו גם מסרטנים ומיני דגים נוספים. מין זה ידוע בהרגלי הרבייה הליליים שלו. מושבות הקינון ממוקמות בין 50 ל-300 מטרים מעל פני הים, ממוקמים על צלע הצוקים באי גוף; ובעבר, באיי טריסטן דה קונה אף לגובה של למעלה מ-700 מטרים. הוא בונה את קינו במחילות שנחפרו בקרקעות כבול בצמחיית שרך-שיחית.
שימור
מין זה סווג בעבר כפגיע על ידי IUCN. עם זאת, מחקר חדש הוכיח את ההשפעה הקשה של טריפה על-ידי עכברים. כתוצאה מכך, הוחמר מצבו למעמד של מין בסכנת הכחדה בשנת 2008.
טורפים ואיומים
כיום הוא מאוים על ידי עכברי בית שהובאו, הטורפים אפרוחים שבקעו לאחרונה. טריפת עכברים נפוצה במיוחד באי גוף, שם אוכלוסיית העכברים המקומית התפתחה במהירות לכפול מגודלם של עמיתיהם היבשתיים באמצעות תופעה המכונה תסמונת האיים.
אומדני אוכלוסייה
באי גוף הוערך כי ישנם כ-1.8 מיליון זוגות מקננים בשנת 2001, מה שמצביע על אוכלוסייה כללית בגודל של כ-5 מיליון פרטים. גודל האוכלוסייה הוערך מחדש, תוך התחשבות בשיעורי התפוסה של מאורות מתאימות בשנים 2010 ו-2012. אומדן חדש זה מצביע על גודל אוכלוסייה של כ-860,000 זוגות, ונע בין 630,000 ל-1,100,000 זוגות. מכיוון ששיעורי התפוסה השתנו מדי שנה, ניתן היה להעריך את שטחי הקינון הכוללים של המין רק באופן גס, והונח כי צפיפות המחילות הייתה דומה בכל בית הגידול. לפיכך יש להתייחס לאומדן זה בזהירות.
מאמצי שימור
החל משנות ה-70, נערכו בטריסטן דה קונה תוכניות ללמוד וללמד על המין הזה ומדוע הוא חשוב למערכת האקולוגית, ונחקרות דרכים נוספות להגן עליו בעתיד. בהתחשב בכך שאומדן האוכלוסייה הכללית גבוה, הירידה באוכלוסייה נובעת משיעור התמותה של ביצים וצעירים. האי גוף מהווה שמורת טבע ואתר מורשת עולמית, יש תחנת שדה על האי הזה לתצפית על אוכלוסיית הסערונים האטלנטיים. מחקרים על העכבר המצוי חשובים למציאת דרכים להפחתת השפעת הטורפים הללו על הסערונים.
אפשר אחרת
אפשר אחרת היא עמותה ישראלית, הפועלת לקידום חינוך לחיים משותפים בין יהודים לערבים בישראל. עמותת אפשר אחרת פועלת בשיתוף המטה לחינוך אזרחי וחיים משותפים במשרד החינוך.
היסטוריה
העמותה הוקמה בשנת 1998, במטרה ליצור ולפתח היכרות, דו-שיח ועשייה משותפת בין יהודים וערבים ככלי להפחתת עוינות, טיפוח סובלנות, בניית אמון וחיזוק החברה הישראלית.
ב-2022 העמותה זכתה בפרס ירושלים לאחדות ישראל.
פעילות העמותה
אפשר אחרת מפעילה תוכנית חינוכית ארוכת טווח ברשת זוגות בתי ספר במגזר היהודי והערבי. העמותה עובדת עם תלמידים וגם עם הצוותים המקצועיים של בתי הספר, וכמו כן כוללת פעילות משותפת לקבוצות מעורבות של הורים ותלמידים.
העמותה מפגישה בין שתי קהילות בית ספריות, יהודית וערבית, לתוכנית שמטרתה בניית פלטפורמה בית-ספרית להיכרות הדדית ולמידה על האחר ותרבותו. התוכנית החינוכית מחברת בין תלמידים, הורים וצוותי חינוך ושמה דגש על חיזוק הקשר של התלמידים לעיר, פיתוח שיח ועידוד פעילויות התנדבותיות משותפות.
התהליך מתבסס על חיבור עמוק ומתמשך בין שני ראשי רשויות, ראשי מנהל חינוך, מנהלי בתי ספר וגורמים מרכזיים בקהילה. התוכנית ייחודית בגישתה החינוכית והיא בנויה משילוב של שלוש גישות שונות: גישת המגע, הגישה הנרטיבית וקריאה לפעולה משותפת.
התוכנית מיועדת לתלמידי כיתות ד'-יב' והיא עוברת התאמות ספציפיות עבור בתי הספר בהתאם לצרכיהם.
יתוש בראש
יתוש בראש (בצרפתית: La Puce à l'oreille, בתרגום מילולי: "פרעוש באוזנה") הוא מחזה פרי עטו של המחזאי הצרפתי ז'ורז' פדו שנכתב ב-1907, בשיא עידן הבל אפוק.
אפשר אחרת
תוכנית ללימוד משותף בבגרות באזרחות
בשנת 2017 פיתחה העמותה בשיתוף רשת עמל תוכנית ייחודית ללימוד משותף לבגרות באזרחות במסגרת תוכנית תמ"ר. במסגרת התוכנית נפגשים תלמידים יהודים וערבים להיכרות אינטימית, למידה משותפת ומבצעים מטלות חקר משותפות. התלמידים נבחנים זה לצד זה בבחינת בגרות משותפת באזרחות בשתי השפות.
יתוש בראש
תקציר העלילה
המחזה מתרחש בפריז בראשית המאה העשרים. רמונד שאנדביז, לאחר שנים של נישואים מאושרים, מתחילה לפקפק בנאמנותו של בעלה, ויקטור עמנואל, שהחל לסבול מאין-אונות. רמונד אינה מודעת לכך שהסיבה האמיתית לכך היא בעיה פסיכולוגית. היא מגלה זאת בסוד לחברתה הטובה, לוסיין, שמציעה להעמיד אותו במבחן. הן כותבות לו מכתב, בכתב ידה של לוסיין, מאת מעריצה בדויה ואנונימית. שמבקשת לפגוש אותו במלון "מי ומי", מוסד אליו מגיעים אנשים מכובדים לנהל פרשיות אהבים. רמונד מתכוונת להתעמת עם בעלה במלון.
כשוויקטור עמנואל מקבל את המכתב, הוא אינו מגלה כל עניין בפרשיית אהבים כזאת ומאמין שההזמנה היא מאישה מסתורית שהתכוונה לשלוח אותו לחברו הטוב ביותר טורנל, רווק נאה. בלי ידיעתו של ויקטור עמנואל, טורנל מחזר אחרי רמונד ומשתוקק מאוד להגיע למפגש.
אפשר אחרת
תוכנית להשכלה כללית על החברה השנייה (יהודית/ערבית)
במסגרת שיעורי השכלה כללית לתלמידי כיתה י' בנתה העמותה תוכנית המאפשרת למידה הדדית של כל כיתה בנפרד על החברה השנייה. באמצעות התוכנית מכירים התלמידים את התרבות והנרטיב של החברה השנייה בשימוש בכלים פדגוגיים שונים.
יוזמות צוותי חינוך
בשנת 2016 פיתחה העמותה תוכנית הכשרות לצוותי מורים המעודדת אותם ליזום פעילות רב תרבותית בין יהודים וערבים. התוכנית בנויה על בסיס מודל בר-קיימא וכוללת שיעורים משותפים ויוזמות חינוכיות בקהילה.
יתוש בראש
תקציר העלילה
קאמי, אחיינו הצעיר של ויקטור עמנואל, הסובל מליקוי בדיבור, שמח מאוד לקבל חיך תותב מדוקטור פינאש. כדי לחגוג זאת, הוא ואנטואנט, הטבחית בביתו של מר שאנדביז, הולכים אף הם למלון "מי ומי". דוקטור פינאש מחליט ללכת למלון אף הוא בשביל מפגש האהבהבים שלו.
אפשר אחרת
נשים יוצרות שינוי בקהילה
בתוכנית משתתפות נשים ערביות ויהודיות הגרות באותה העיר או ביישובים סמוכים. התוכנית כוללת סדרת מפגשים שמטרתם לספק למשתתפות בקבוצה כלים להובלה ויצירת שינוי בקהילה, שותפות ועבודה משותפת.
יתוש בראש
תקציר העלילה
ויקטור עמנואל מראה את המכתב לבעלה של לוסיין, קרלוס הומנידס דה היסטנגואה, ספרדי חמום מוח ואלים. קרלוס מזהה את כתב ידה של לוסיין ומניח שהיא מנסה לנהל רומן עם ויקטור עמנואל. הוא ממהר למלון, נשבע להרוג אותה. אטיין, בעלה של אנטואנט הטבחית, יוצא למלון כדי להזהיר את לוסיין מפני בעלה ורואה שם את אנטואנט אשתו עם קאמי. ויקטור עמנואל, שמנסה אף הוא למנוע רצח, ממהר בעקבות קרלוס הומנידס.
אפשר אחרת
תוכנית להכשרת מנהיגות רב תרבותית לנוער וצעירים
מטרת התוכנית להכשיר מנהיגים צעירים ממגוון קשת התרבויות ותפיסות העולם, לפעול למען הגברת הסובלנות והרגישות הרב-תרבותית בחברה הישראלית. התוכנית פועלת בקבוצות נוער אורגניות בעיר מעורבת או בערים סמוכות כדוגמת מועצת נוער עירונית, מד"צים, מש"צים ועוד.
צוות העמותה
צוות העמותה כולל יהודים וערבים העובדים בשיתוף פעולה ופזורים ברחבי הארץ.
יתוש בראש
תקציר העלילה
קרלוס שמנסה להרוג את אשתו, יורה בכל מה שזז. ויקטור עמנואל מבחין ברמונד המשוחחת עם טורנל ומאמין שהיא אינה נאמנה לו. הדמויות השונות מאמינות שוויקטור עמנואל אינו שפוי, כשהן רואות את פוש, עובד אלכוהוליסט במלון, דומה כשתי טיפות מים לוויקטור עמנואל וחושבים בטעות שזה הוא. קאמי מאבד את החיך המלאכותי שלו, וטורנל מתאמץ מאוד לפתות את רמונד.
גביע קונדראשין ובלוב
הטורניר נערך בתמיכת הוועדה לתרבות גופנית וספורט של מועצת העיר סנקט פטרבורג ובשיתוף עם איגוד הכדורסל של סנקט פטרבורג. תחילה נערך הטורניר בינלאומי לנבחרות, אך מאז 2021 נערך כטורניר בין מועדוני כדורסל כהכנה לעומת הכדורסל ברוסיה.
יתוש בראש
תקציר העלילה
הבלבול ממשיך אפילו אחרי שכולם מתאספים בביתו של ויקטור עמנואל. העניינים מתחילים להתבהר כשקרלוס מגלה העתק של המכתב שכתבה לוסיין בשולחן עבודתה של רמונד. רמונד ולוסיין מסבירות לו על המכתב והוא נרגע. בעל המלון מגיע כדי להשיב פריט לבוש ששכח ויקטור עמנואל במלון ומבהיר את הבלבול שנעשה בין עובד המלון פוש לוויקטור עמנואל. לבסוף, רמונד מספרת לוויקטור עמנואל את הסיבה לחשדותיה, והוא מבטיח לה שהוא ישים להן קץ באותו לילה.
גביע קונדראשין ובלוב
הגביע נקרא על שמן של שתי אגדות הכדורסל של לנינגרד והכדורסל הסובייטי - המאמן ולדימיר פטרוביץ' קונדראשין ושחקנה של ספרטק לנינגרד ונבחרת ברית המועצות, האלוף האולימפי אלכסנדר בלוב.
הטורניר, שהיה מזוהה מאז 1993 עם מועדון הכדורסל ספרטק סנקט פטרבורג, נערך מאז קיץ 2021 בחסות מועדון הכדורסל זניט בתמיכת ועדת הספורט של סנקט פטרסבורג והתאחדות הכדורסל העירונית.
אפשר אחרת
צוות העמותה
מנכ"לית העמותה היא ד"ר תקוה ברכה, שנמנית גם על מייסדי הארגון. ברכה היא היסטוריונית של המזרח התיכון, בוגרת תואר ראשון בתולדות האסלאם וערבית מאוניברסיטת בר-אילן ובעלת תואר שני ודוקטורט מאוניברסיטת תל אביב.
יתוש בראש
המחזה בתיאטרון הרפרטוארי הישראלי
2. תיאטרון הבימה, הצגת בכורה – 23 ביולי 1982, מספר הצגות: 117
3. תיאטרון באר שבע, הצגת בכורה – 1993
4. תיאטרון חיפה, הצגת בכורה –2001
5. תיאטרון הקאמרי, הצגת בכורה – 15 ביולי 2006
6. סטודיו למשחק ניסן נתיב, הצגת בכורה – דצמבר 2013
7. תיאטרון החאן, הצגת בכורה – 12 במרץ 2019
גביע קונדראשין ובלוב
היסטוריה
בשנת 1979 התקיים בהיכל הספורט יובילייני, טורניר מסורתי של אותה תקופה של קבוצות כדורסל המייצגות את אגודות הספורט של האיגודים המקצועיים בברית המועצות, שנחשבו לבית ספר לקומוניזם ודאגו לפיתוח התרבות והספורט במדינה. בגמר הטורניר ההוא, שנקרא טורניר קבוצות האיגודים המקצועיים (Турнир профсоюзных команд), זכתה ספרטק לנינגרד, בהדרכת המאמן ולדימיר קונדראשין, במשחק שנערך במינסק. שנה לפני כן אלכסנדר בלוב הלך לעולמו אחרי שמת בגיל 26. בעקבות זה, הטורניר נקרא בשם הטורניר לזכר בלוב אך הטורניר נשכח במשך 12 שנים.
ב־1993 תוכנן לערוך את טורניר בלוב בהיקף גדול יותר. נשלחנו הזמנות למועדונים האירופאים המובילים, אך לבסוף רק קבוצה אחת מליטא הגיעה לסנקט פטרבורג. משחקי הידידות מול ספרטק, התקיימו במתחם האירועים והספורט הפטרבורגי.
הטורניר אורגן שוב בשנת 1997 כטורניר ידידות בינלאומי לנבחרות ולמועדוני כדורסל, אך סבל מקשיי ארגון רבים ונערך באופן לא סדיר לאורך השנים. ספרטק סבלה מקשיים כלכליים וכדי להשתתף בגביע בלוב, כפי שנקרא אז, הם היו צריכים להרכיב קבוצה בשם "כוכבי ספרטק". האחים פאשוטין ואנדריי מלצב הגיעו מסרטוב, סרגיי גרישאייב מסמרה וגנאדי שצ'טינין ואנדריי פוטפוב ממוסקבה. קבוצת כוכבים נוספת, שסוכן ידוע הבטיח להביא מארצות הברית, הייתה אמורה לשחק בטורניר הזה. היא הייתה אמורה לכלול בוגרי אוניברסיטאות אמריקאיות שהיו צמודים למועדונים רוסים. הקבוצה זכתה לשם "כוכבי לב".
שלושה ימים לפני תחילת גביע בלוב ב־1999, הלך לעולמו ולדימיר קונדראשין וכעבור שלוש שנים, ביוזמתם של קרובי השחקן והמאמן, הטורניר נקרא גביע קונדראשין ובלוב. ספרטק אומנם זכתה בטורניר 2002, עם זאת, בתחילת שנות האלפיים ספרטק לא יכלה יותר לארגן את הטורניר.
במשך שנתיים ברציפות צסק"א לקחה על עצמה עלויות הטורניר וההזמנה של מועדונים אירופיים מפורסמים וצסק"א גם זכתה בטורנירי ב־2003 וב־2004. במשך מספר שנים הטורניר התקיים בימי חג המולד. ברם ספרטק פורקה וגביע קונדראשין ובלוב מת איתה.
ב־2005 נערך הטורניר בקרב מועדוני הכדורסל של העיר סנקט פטרבורג: ספרטק, דינמו, יחד עם לוקומוטיב רוסטוב וצסק"א מוסקבה. הטורניר נערך ב-8 וב-9 באוקטובר.בגמר צסק"א גברה על דינמו בתוצאה 63:66. ב־2007 בטורניר השתתפו חימקי, ספרטק סנקט פטרבורג, ז'לגיריס הליטאית ופרוקום טרפל הפולנית.
בשנת 2008 אורגן כטורניר בין מועדוני כדורסל שזכתה בו אלופת רוסיה, צסק"א מוסקבה, אחרי שגברה בגמר הגביע על חימקי בתוצאה 82-59. למקום השלישי הגיעה ספרטק סנקט פטרבורג. המארגנים זיהו את מגן ספרטק, זכאר פאשוטין, כשחקן הטוב ביותר בטורניר, אטורה מסינה הוכתר למאמן הטוב בטורניר. בתאריכים 26-27 בספטמבר 2009 התקיים טורניר הכדורסל הבינלאומי ה־16 "גביע קונדראשין ובלוב" בהיכל הספורט יובילייני. בטורניר השתתפו ספרטק סנקט פטרבורג, אוניקס קאזאן, אלופת איטליה מונטפסקי סיינה ונבחרת אנגולה בכדורסל. סיינה זכתה בטורניר אחרי שגברה על ספרטק בגמר.
ב־2010 צסק"א זכתה בטורניר אחרי שגברה בגמר על אנאדולו אפס וב־2011 זכתה בטורניר ספרטק סנקט פטרבורג אחרי שגברה במשחק הגמר על פרומקום הפולנית. ב־2012 השתתף בטורניר בודיוולניק קייב האוקראינית, הגברה על ספרטק הגמר.
מ־2013 ועד 2017 לא נערכו טורנירים, בשל קשיים כלכליים בארגונו. שני הטורנירים הבאים ב-2017 וב-2018 היו בהשתתפות נבחרות לאומיות. בשנת 2018 התמודדו נבחרות רוסיה, פולין וישראל בנובה ארנה.
ב-2017 הטורניר נערך כטורניר בינלאומי ידידותי בין נבחרות, זכתה בו נבחרת ישראל. ב־2018, הטורניר נערך בין התאריכים 6 עד 8 בספטמבר במתחם הספורט נובה ארנה. בטורניר השתתפו הנבחרות הלאומיות של רוסיה, פולין וישראל.
לאחר פירוק ספרטק, לקרן לפיתוח כדורסל על שם ולדימיר קונדראשין ואלכסנדר בלוב, שארגנה את הטורניר, לא היו משאבים להמשיך לארגן את הטורניר.
לאחר 3 שנות הפסקה, ב־3 וב־4 בספטמבר 2021 הטורניר חזר והפעם נערך כטורניר בין מועדוני כדורסל בהיכל הספורט יובילייני והשתתפו בו זניט, פארמה פרם, צסק"א וניז'ני נובגורוד. בטורניר זכתה זניט אחרי שגברה על צסק"א בגמר. הטורניר המחודש נערך בחסות מועדון הכדורסל זניט.
בית הקברות הצבאי הקנדי באגירה
בית הקברות הצבאי הקנדי באגירה (באנגלית: Agira Canadian War Cemetery) שוכן באי סיציליה שבאיטליה. קבורים בו 490 חללים.
בית הקברות
בית הקברות שוכן בקרבת העיירה אגירה, כ-50 קילומטר ממערב לעיר קטניה. הוא הוקם במהלך מלחמת העולם השניה, בספטמבר 1943, ונועד לקבורת כל החללים הקנדים שנפלו בפלישת בעלות הברית לסיציליה, שהחלה בחודש יולי באותה שנה. האתר נבחר משום קרבתו לאגירה, שנכבשה על ידי הדיוויזיה הקנדית הראשונה ב-28 ביולי.
כל החללים המזוהים שנקברו באתר, למעט אחד, היו קנדים. במקום נקברו גם חמישה חללים אלמונים.
בית הקברות נבנה ומתוחזק על ידי ועדת חבר העמים לקברי מלחמה.
יאנוש ויטז
יאנוש ויטז או איוואן ויטז מסרדנה (בהונגרית: Zrednamelléki או Zrednai Vitéz János, בקרואטית: Ivan Vitez od Sredne, בלטינית: Joannes de Zredna לערך 1408 סרדנה – 9 באוגוסט 1472 אסטרגום) היה כומר ומלומד הומניסט הונגרי-קרואטי, דיפלומט, מתמטיקאי, אסטרולוג ואסטרונום, שכיהן החל משנת 1445 כבישוף של אוראדיה ואחרי 1465 כארכיבישוף של אסטרגום, פרימאט של הונגריה. הוא כונה לפעמים "אבי ההומניזם ההונגרי" ובזמנו -Pater patriae ("אב המולדת"). היה מורו של המלך מתיאש הוניאדי ומייסד האוניברסיטה איסטרופוליטנה (Universitas Histropolensis) שפעלה בברטיסלאבה.
שנותיו המוקדמות
יאנוש ויטז נולד בסרדנה, שעל יד קריז'בצי, בצפון קרואטיה, במשפחה בעלת השפעה בחצר ההונגרית. לפי מקורות הונגרים, מוצאו של ויטז היה הונגרי מצד שני הוריו. משפחת אמו דורותאה לסנאי נקראה גראזדה, ומקורה היה בגוראז'דה שבבוסניה. היא הייתה מיוחסת מרחוק למשפחת הוניאדי. אביו של ויטז, דיוניזיה מסרדנה (בהונגרית - דנש) היה צאצא למשפחת האצילים ויטז (במקור - צ'ווי Csévi).. יש טוענים כי אלו היו צאצאים לרוזנים פיליש, אך חיו בחבל פודרבינה, שבאזור בלובאר-קריז'בצי שבצפון קרואטיה. האב שימש בשנים 1446–1452 כמזכיר של עוצר הכתר יאנוש הוניאדי. בהמשך כיהן אביו של ויטז כפרוטונוטריון בממשלו של יאנוש הוניאדי.
בחצר הקיסר זיגמונד
יאנוש ויטז למד בסביבות 1434 בבית ספר גבוה בזגרב ובהמשך עשה לימודי משפטים באוניברסיטת וינה. השתלם גם במדעים ובתחומים אחרים - כמו למשל, בפיזיקה, אסטרונומיה, אלכימיה. בקנצלריה של הקיסר זיגמונד לבית לוקסמבורג, בה עבד כסופר, ואחר כך כעוזר לשופט ("אססור"), פגש ככל הנראה בהומניסט האיטלקי פייר פאולו ורג'ריו שהשפיע על השקפותיו וגם באנאה סיליביו פיקולומיני, לימים האפיפיור פיוס השני, שאיתו התיידד.
זגרב ושליחויותיו הראשונות
בסביבות 1437-1438 בימי המלך אלברכט השני הידוע כמלך הונגריה וקרואטיה תחת השם אלברט הראשון, שימש ויטז מפקח (קוסטוס) וקנוניקוס בזגרב. באותה תקופה סייע לחזק את הקשרים בין הבירה הקרואטית למרכזי התרבות והמדע באיטליה. לאחר מכן עבר לשטח הונגריה, ותרם תרומה חשובה בפיתוח מוסדות תרבות ומדע בארץ זו.
בשנת 1440 נמנה ויטז עם חברי המשלחת ההונגרית בראשות יואנס דה דומיניס שדנה בקרקוב בתנאי בחירת המלך ולדיסלב השלישי של פולין כמלך הונגריה וקרואטיה.
מחנך של מתיאש ובישוף באוראדיה
בהיותו בעל ידע רב בלטינית ויוונית וידיד של יאנוש הוניאדי, נבחר ויטז להיות המנטור (moderator et magister) של בניו לאסלו ומתיאש, לימים המלך מתיאש הוניאדי "קורווינוס" של הונגריה. בשנת 1442 התמנה ככומר בכיר - "פרובסט" או "פרפוזיטוס" בעיר נאג'ואראד, בחצר הבישוף החדש - יואנס דה דומיניס. זמן-מה אחרי מותו של דה דומיניס בקרב ורנה ב-4 ביוני 1445 התמנה ויטז כבישוף של העיר והפך אותה למרכז הומניסטי, אליו הזמין מלומדים, כמו הפולני גרגורי מסאנוק, הקפריסאי פיליפו פודוקתארו, הדלמטי ניקולאוס מכיננסיס, האיטלקי מרציו גאלאוטי מחצר המלך, המשורר גספארה טריבראקו ואחרים.
בשירות המלך מתיאש וארכיבישוף של אסטרגום
בשנת 1453 עם העלייה לכס המלכות של לאסלו החמישי נעצר יאנוש ויטז יחד עם שני הנסיכים ממשפחת הוניאדי הטוענת לכתר - לאסלו ומתיאש. יומיים אחרי המעצר הוצא להורג לאסלו הוניאדי במרכז בודה. הנסיך מתיאש נלקח בשבי לווינה ואחר כך לפראג. ויטז עצמו שוחרר מן המאסר אחרי זמן קצר. כעבור חמש שנים, אחרי מות המלך לאסלו החמישי, ב-1458 נשלח ויטז לפראג אל המלך ייז'י מפודייבראדי, שהחזיק עדיין במאסר את הנסיך מתיאש כדי לשלם כופר ולשחרר את אדונו. בשובו של מתיאש להונגריה, (לפי דיווחו של אנטוניו בונפיני) היה ויטז הראשון לברך את המלך החדש בכניסה לממלכה. הוא מילא אחר כך, ב-1462, שליחות דיפלומטית חשובה מטעם מתיאש בגראץ אצל פרידריך השלישי, קיסר האימפריה הרומית הקדושה כדי לשאת ולתת על חתימת הסכם שלום עם האימפריה. ההסכם נחתם לבסוף בווינר-נוישטאדט והשיג תמורת ויתורים רבים מצד מתיאש, את הכרתו כמלך הונגריה ואת החזרת הכתר של שטפאן הקדוש שהוחזק למשך שנים רבות בידי הקיסר הגרמני. אחרי שנת 1464 התמנה ויטז יחד עם אישטוואן וארדאי ליועץ חשאי של המלך. בשנת 1465 עבר ויטז מאוראדיה עם חצרו וספרייתו לאסטרגום, ונכנס לתפקיד הרם של ארכיבישוף אסטרגום, פרימאט של הונגריה.
הקנוניה נגד המלך מתיאש
בשנות ה-1460 המאוחרות ירד חינו בעיני המלך ובשנת 1471, יחד עם אחיינו יאנוס פנונסיוס, הבישוף של פץ' ועם אצילים וכמרים אחרים קשר קשר נגדו כדי להביא במקומו את קז'ימייז', בנו של המלך הפולני קז'ימייז' הרביעי יש סבורים כי ההתנגדות כלפי המלך מתיאש נבע בעיקר מהטלת מיסים על הכנסייה, וממדיניות החוץ השאפתנית שלו - עם דגש על ההתפשטות במרכז אירופה, לרבות המלחמה נגד ולדיסלב יגיילו הקתולי תוך התעלמות מסוימת מאיום הטורקים העות'מאנים. הקנוניה נתגלתה ודוכאה באיבה. ויטז נעצר. בגין הקנוניה איבד ויטז את מעמדו, את זכויות היתר ואת אחוזותיו. טירתו המבוצרת שהייתה ברשותו בתור אב המנזר ההבנדיקטיני "הגואל הקדוש" בסקסארד נהרסה. עם זאת סלח לו מתיאש ואחרי שכלא אותו זמנית בטירת וישהראד שחרר אותו למעצר בית באסטרגום, תחת חסות הבישוף מאגר התמנה במקומו לפרימאט של הונגריה. זמן קצר אחר כך חלה ויטז ומת באסטרגום. הובא לקבורה בקתדרלה המטרופוליטנית בעיר.
אחיינו, בן אחותו בורבאלה, היה ההומניסט והלטיניסט ההונגרי-קרואטי יאנוס פאנוניוס (1434 - 1472). ויטז שלח אותו בנעוריו להתחנך באיטליה ומאוחר יותר תמך במינויו כבישוף של העיר פץ'.
מורשתו
ויטז דיבר וכתב בלטינית משובחת, שיחק תפקיד חשוב בחוגים הבינלאומיים של ההומניזם הרנסאנסי שבחצר המלך מתיאש הוניאדי. פקדו את אותם החוגים מדענים כמו האסטרונום והמתמטיקאי יוהנס רגיומונטנוס, מרצין ביליצה, האסטרונום והמתמטיקאי גאורג פון פויירבך, הנס דורן ואחרים. ויטז גילה עניין רב במדעי הטבע וקידם את לימודם. התעניין גם בפילוסופיית המוסר, בהיסטוריה ובפילולוגיה. הקים אקדמיה וספרייה בעיר נאג'ואראד, שעברו בהמשך לאסטרגום, וייסד 1465 את "אוניברסיטס איסטרופוליטנה", אוניברסיטה ראשונה שפעלה בברטיסלאבה (עד 1491), אוניברסיטה שנייה בממלכה ההונגרית אחרי זו שבפץ'. ויטז התעניין באסטרולוגיה וקידם גם מחקר אסטרונומי. ברשותו היו כלים אסטרונומיים והקים מצפה כוכבים אסטרונומי באסטרגום.
ויטז היה אספן ספרים והקים באוראדיה ספרייה. חלק מספריו השיג מהמוציא לאור וספסיאנו דה ביסטיצ'י מפירנצה. את הספרייה שלו מאוראדיה לקח איתו לאסטרגום והיא הפכה לגרעין לספריה של המלך מתיאש Bibliotheca Corviniana. ויטז דאג לחינוכם באיטליה של צעירים מוכשרים כמו פטר גארזדה, לאסלו וטשי ואחיינו, יאנוס פנוניוס. תמך בהקמת בית הדפוס ההונגרי הראשון.
לא היו לו שאיפות ספרותיות. הוא השאיר נאומים ומכתבים שנכתבו לרגל אירועים פוליטיים שונים, וכן שירים בלטינית. ספר האיגרות שלו, שנערך ביחד עם פאל איוואניץ' נחשב לספר הראשון של ההומניזם ההונגרי.
לקריאה נוספת
(גיירג' בוניש - המעורבות הציבורית של האינטליגנציה בהונגריה שלפני מוהאץ') Esztergom Évlapjai,Balassa Bálint Társaság 1990, 9–38 (פרנץ סאקאי - "יאנוש ויטז, הפוליטיקאי והמדינאי", בספר לזכרו של יאנוש ויטז, חברת באלאשה באלינט, אסטרגום) in A Magyar történelem vitatott személyiségei, Magyar Történelmi Tarsulat, Kossuth Kiadó Budapest 2003 (אנדראש קוביני - ההומניסט הטוב והפוליטיקאי הרע - ב"אישים שנויים במחלוקת בתולדות הונגריה")
קישורים חיצוניים
első kötet vii VITÉZ .JÁNOS 1883 Nagyvárad (וינצה בוניטאי - ההיסטוריה של בישופי אוראדיה, כרך א, אוראדיה 1883 ע' 269) Die Hunyadis und die Zeit der Jagiellonen 1437-1526 Klára Pajorin - ch Humanistische Literatur Encyclopedia Humana Hungarica Budapest CD-ROM 1998
דודג' סדרה DK
דודג' סדרה DK (באנגלית : Dodge Serie DK) - היא מכונית סלון, מתוצרת חטיבת דודג' בקונצרן המכוניות האמריקאי קרייזלר אשר יוצרה בארצות הברית במספר תצורות בין השנים 1932–1931
היסטוריה
חברת דודג' נוסדה בשנת 1900 על ידי האחים ג'ון פראנסיס דודג' והוראס אלגין דודג' בדטרויט שבמישיגן. בימיה הראשונים יצרה החברה חלקי מנוע ושלדה עבור תעשיית הרכב המתפתחת בעיר, בעיקר עבור החברות אולדסמוביל ופורד. למרות ההצלחה המסחרית שאפו האחים לייצר מכוניות משלהם. שאיפה זו התממשה לראשונה במכונית הראשונה, "דודג' דגם 30" (Dodge Model 30), ששיווקו ב-1915 כמתחרה יוקרתית יותר לדגם פורד מודל T הנפוץ. דגם 30 כלל כמה חידושים לאותה עת - גוף עשוי כולו פלדה, תיבת הילוכים חדשנית, ומערכת חשמל בת 12 וולט. תיבת ההילוכים והמנוע היו טובים מאלה של פורד T (35 כוחות סוס לעומת 20). בזכות איכות החלפים שייצרו ומעלותיה של המכונית היא הגיעה למקום שני במכירות הרכב בארצות הברית ב-1916. באותה שנה השתמש הצבא האמריקני בהצלחה בדגם 30 בפעילותו המבצעית כנגד המהפכן המקסיקני פנצ'ו וייה. בינואר 1920 הלך לעולמו ג'ון דודג' ובדצמבר אותה שנה נפטר גם הוראס דודג'. אלמנות השניים המשיכו בניהול החברה. דגם 30 שונה קלות ושווק כ"סדרת 116" (Series 116) אולם החברה ירדה למקום החמישי מכירות בארצות הברית ב-1925. באותה שנה מכרו אלמנות המייסדים את החברה ל-קבוצת משקיעים, שהחליטה, בעקבות ירידה נוספת במכירות (מקום שביעי ב-1927) למכור את דודג' ליצרן מכוניות אחר. בשנת 1928 רכש קונצרן קרייזלר את חברת דודג' ומבחר הדגמים המיוצר ירד ל-13 בשתי קטגוריות (מ-19 דגמים בשלוש קטגוריות).
תרגיל צבאי
תרגיל צבאי או משחק מלחמה (נקרא בעברית בעבר "תמרון צבאי") הוא דימוי של מצב או סדרת מצבים במתווה המדמה מציאות צבאית ומבצעית קיימת או משוערת. תרגילים נערכים על מנת לאמן ולהעריך את תפקודן של מסגרות צבאיות, גייסות או מפקדות והפקת לקחים בנוגע לתכנון, פיקוד ושליטה, השלמת וביצוע משימות בזמן ובאיכות הנדרשת. תרגילים צבאיים מתוכננים ומנוהלים על ידי גוף ייעודי או על ידי מפקדו של הגוף המתרגל. לפני תרגיל נערך תיק תרגיל המכיל את פרטי התכנון והמשאבים הנדרשים ובסיומו נערך תחקיר לשם הסקת מסקנות והפקת לקחים. תרגילים צבאיים יכולים להיערך כחלק משגרת אימונים, לקראת קליטת מערכת נשק חדשה או תורת לחימה חדשה ולקראת מבצע צבאי.
תרגיל אש
תרגיל ללא ביום אויב השואף להפעלת כל החימוש האורגני של המסגרת המתורגלת במתווה דומה ככל האפשר לקרב, תוך שילוב גורמי תמרון, סיוע אש, סיוע לוגיסטי והנדסי. בשל ההיקף הנרחב של המערכות המופעלות ורמת הסיכון בשימוש באש חיה, נעשה ניסיון לצמצם ככל האפשר את גודל המסגרת המתאמנת.
התרגיל נועד לאימון הפרט בתנאי אמת של רעש, ערפל קרב, לחץ נפשי, ודרישה לדיוק המאפיינים שדה קרב ולשם הקניית מיומנות תפקוד, פיקוד ושליטה בתנאי אש חיה, הפעלת טקטיקה של תנועה ושימוש באש, טכניקה של הפעלת מערכות נשק ואמצעי לחימה והטמעת מודעות לבטיחות באימונים.
לפני תרגיל אש (בסלנג: תרגיל "רטוב") מבוצע לרוב תרגיל במתווה זהה ללא אש חיה (תרגיל "יבש", או "יבש לפני רטוב").
התרגיל נערך בשטח אימון ייעודי הנקרא שטח אש.
תרגיל ללא אש
תרגיל ללא אש יכול להתקיים בכל מסגרת מן הפרט ועד לגייסות. התרגיל מדמה פעילות צבאית, למעט שימוש באש חיה. ניתן לקיים את התרגיל כצד אחד או עם ביום אויב באמצעים שונים. בתרגיל דו-צדדי (דו"צ) "נלחמות" זו בזו שתי מסגרות מתורגלות שלכל אחת מהן יעדים ושיטות פעולה נפרדות.
גם בתרגילים ללא אש נעשה בדרך כלל מאמץ לשוות לאירועים אופי אמיתי ככל הניתן על ידי שינויים מפתיעים בפקודות וביעדים, ירי פצצות תאורה, השמעת קולות ירי ופיצוץ, הנחיית "פצועים" להשמיע זעקות כאב ואיפורם בדם תיאטרלי.
תרגול מפקדות
תרגיל מפקדות נועד לתרגול מפקד הגוף המתורגל וקציני המטה שלו בעבודת מטה, פיקוד ושליטה, הפעלת נהלים ואלתור בתנאים משתנים, הפעלת כוחות משולבים, האצלת סמכויות ושימוש בהן, דרישה וקבלת אמצעי סיוע אש והכוונתם, פריסה וקיפול של מפקדת שדה או מוצב שליטה ודילוג שלהם, שימוש באמצעי קשר, הסוואה ואבטחה כולל אבטחת מערכות מידע.
תרגיל טקטי ללא גייסות (תטל"ג)
"משחק מלחמה" בהשתתפות מפקדי יחידות וקציניהם ללא חיילים בשטח האימון. התרגיל התקיים בעבר תוך שימוש באמצעי קשר וטלפונים (לכן נקרא גם "תרגיל טלפונים") וכיום תוך שימוש במערכות שו"ב (שליטה ובקרה).
תרגיל שלדי
דומה לתטל"ג אלא שכולל תנועת כוחות מוגבלים בשטח האימון. כך שכלים בודדים מייצגים מסגרות שלמות (למשל ג'יפ מייצג פלוגת טנקים). גורמי הפיקוד והסיוע הקרבי והמנהלתי מתורגלים במלואם ומתורגלת בעיקר הפעלת מערכות פיקוד ושליטה.
תרגיל תיאום לוגיסטי
התרגיל נועד לתרגול המפקד בניהול מבצעי של סיוג לוגיסטי: ניהול ופיקוד על שרשראות הספקה, חימוש, תובלה, רפואה ושלישות בדגש גיוס מילואים וטיפול בנפגעים וחללים.
התמרה סרטנית
התמרה סרטנית היא הפיכת תא רגיל לתא סרטני באמצעות שינויים הנעשים במטען התורשתי של תא רגיל ומעניקים לו תכונות סרטניות (כגון ממאירות ויכולת פולשנות), על מנת שתתרחש התמרה סרטנית נדרשת סדרה של שינויים גנטיים.
הגורמים להתמרה סרטנית
התמרה סרטנית מתרחשת עקב שינויים סדרתיים ב-DNA המשפיעים על בקרת הפעילות של התא, שינויים אלו מתרחשים בכמה אופנים: באופן אקראי, על ידי חשיפה ממושכת לקרינה (שגורמת לשבירת ה-DNA וליצירת מוטציות) או לחומרים כימיים שונים, על ידי הדבקות בנגיפים מחוללי סרטן, ולעיתים הגנטיקה מעודדת התפתחות סרטנית. ברוב המקרים לא ניתן לדעת מהו האירוע הראשוני (הגורם המסרטן) שגרם לתא להפוך לתא סרטני.
הפיכת התא לסרטני
תא הופך לסרטני כאשר מתרחשות מוטציות באופן סדרתי ב-DNA והן מובילות לפגיעה במנגנון הבקרה של התא, מנגנון הבקרה דואג למוות תאי לרגישות למעכבי גדילה וכו', בנוסף המוטציות עלולות לגרום לתא להפוך לפולשני, וליכולת להתחמק ממערכת החיסון. שילוב של פגיעות אלו מוביל את התא להתרבות באופן אינסופי או להפוך לפולשני ולגייס כלי דם אחרים.
סטפורדשייר
סטפורדשייר (באנגלית: Staffordshire) הוא מחוז בצפון-מערב אנגליה, באזור מערב המידלנדס. הוא גובל בנוטינגהאמשייר מצפון, דרבישייר ולסטרשייר ממזרח, ווריקשייר מדרום-מזרח, ווסטרשייר ווסט מידלנדס מדרום, ושרופשייר ממערב.
העיר הגדולה ביותר במחוז היא סטוק-און-טרנט. 96% מהתושבים הם לבנים, ו-94% נולדו באנגליה (אחוז נוסף נולד בשאר הממלכה המאוחדת). הקהילה היהודית במחוז מונה כ-400 איש. בנוסף על כך, מתגוררים באזור כ-15,000 מוסלמים.
עידן רביב
עידן רביב (נולד בשנת 1991) הוא שחקן פוקר ישראלי. זכה בצמיד אליפות העולם בפוקר. מכונה "הילד".
קריירה
רביב נולד וגדל בחולון. בטרם הפך לשחקן פוקר מקצועני, עבד כמתכנת בחברת הייטק. כינויו במשחקי הפוקר ברשת היה "IdanTheKid", ומאז הכינוי דבק בו והוא מכונה "הילד".
בשנת 2013 רשם את הישגיו הראשונים בטורנירים, כאשר סיים מקום 11 בטורניר מסבב IPT ומקום 13 בטורניר מסבב EPT וזכה ב-11,849 דולר ו-17,570 דולר בהתאמה.
בשנת 2014 זכה באליפות ישראל בפוקר. באותה שנה סיים מקום 181 מתוך 6,683 שחקנים באירוע המרכזי של אליפות העולם בפוקר, וזכה בסך של 44,728 דולר.
ב-5 ביוני 2015 רשם שם את הישגו היוקרתי ביותר, כאשר גבר על 1,651 שחקנים, סיים במקום הראשון בטורניר בסבב אליפות העולם בפוקר, וזכה בסך של 457,007 דולר ובצמיד אליפות העולם בפוקר. בכך הצטרף למועדון מצומצם של שבעה ישראלים שזכו בצמידים באליפות העולם בפוקר באותו זמן.
בשנת 2017 סיים במקום ה-122 מתוך 7,761 שחקנים וזכה בסך של 8,054 דולר.
סטטיסטיקות
נכון ליולי 2022, רביב זכה בסך של כ-700 אלף דולר מטורנירי פוקר, כשמתוכם כ-570 אלף דולר בסבב אליפות העולם.
צמידי אליפות העולם בפוקר
בסבב אליפות העולם הגיע פעמיים לשולחן הסופי וסיים 14 פעמים במיקומים שמקנים זכיות כספיות.
חיים אישיים
מתגורר בחולון.
מאיר גאני
מאיר גאני (שבט ת"ר - כ' ניסן תרצ"א) היה סוחר יהודי יווני מראשוני המתיישבים היהודיים ברובע הנוצרי בירושלים.
תולדות חייו
היה סוחר ידוע ומצליח ביוון, בשנת 1880 עלה לארץ עם אשתו ושלוש בנותיו (שני בנים נפטרו בגיל צעיר עוד ביוון) והתיישב בירושלים.
בזכות קשריו עם הקהילה היוונית הנוצרית בירושלים הצליח לרכוש ביחד עם כמה משפחות נוספות חצר בשוק החדש במוריסטן, (רחוב הנוצרים, אזור שבו בתקופות מסיימות היה אסור ליהודים אפילו לעבור) המקום הפך במהרה למרכז יהודי באזור ואל בית הכנסת שנפתח בקומה השלישית בחצר וניקרא על שמו, "בית הכנסת של סניור גאני" היו מתקבצים אליו יהודים מהסביבה ואורחים מבית המלון היהודי הסמוך.
מאיר גאני הפך לדמות מרכזית בקהילה בירושלים ובבית הכנסת שלו התארח גם הנציב הבריטי הרברט סמואל שלכבודו השאיל סניור גאני מאת ידידו הטוב, הפטריארך היוני, כיסא משובץ באבנים יקרות, ושטיחים נאים, כדי לקשט בהם את בית הכנסת. הוא סייע בקשריו עם הכנסייה היוונית ברכישת אדמות השכונה רחביה עבור קק"ל, יזם הוצאת ספרי קודש והיה שותף בתמיכה וסיוע לעניי העיר הספרדיים.
המאורעות שהתרחשו בארץ ישראל והעיר העתיקה בשנים 1920-1,1929 השאירו את חותמם גם עסקיו וביתו של מאיר גאני, אך נזקיו היו פחותים כיוון שהיה מיודד עם בני הקהילה הנוצרית ברובע, אך המאורעות של 1936 ושנת 1939 גרמו לבני המשפחה להתגורר מחוץ לחומות העיר העתיקה חלקם עברו לשכונת ימין משה
לאחר המאורעות בשנת 1936 השכיר את חצרו וביתו לחבר נוצרי שהבטיח כי בקומת בית הכנסת לא תהפוך לחדר מגורים, הבטחה זאת קוימה כשחזרו בני המשפחה לבקר בבית לאחר מלחמת ששת הימים.
אגדה מפורסמת שהייתה מסופרת בין זקני העיר, כי בעת שהיה נסיך עדיין, המלך גורג החמישי, ביקר באופן לא רשמי בישראל והתארח בליל הסדר בביתו של מאיר גאני לסעודת החג ולקריאת האגדה.
על שמו כיכר בשכונת רמת שרת בירושלים.
ג'ים בראון
ג'ים בראון (באנגלית: Jim Brown; 17 בפברואר 1936 – 18 במאי 2023) היה שחקן פוטבול ושחקן קולנוע אמריקאי. בראון שיחק בליגת ה-NFL בעמדת הפולבק (רץ אחורי), במשך תשע עונות במדי קבוצת קליבלנד בראונס והוא מגדולי השחקנים בכל הזמנים.
ביוגרפיה
בראון נולד בעיירה בדרום מזרח ג'ורג'יה לחופי האוקיינוס האטלנטי. בגיל 8 עברה משפחתו ללונג איילנד שבמדינת ניו יורק.
אוניברסיטת סירקיוז
בראון התחרה במסגרת האוניברסיטה במגוון ענפי ספורט. הוא היה חבר נבחרת הפוטבול, נבחרת הכדורסל, נבחרת הלקרוס ונבחרת האתלטיקה.
בלקרוס הנבחר בשנתו הראשונה לנבחרת השנייה של האול-אמריקן ובשנתו השנייה נבחר לנבחרת הראשונה. הוא סיים את העונה במקום השני מבחינת הבקעות, קבוצתו סיימה לא מנוצחת ובמשחק האולסטאר של המכללות הבקיע 5 פעמים.
באתלטיקה התחרה בין השאר בקרב עשר, הטלת כידון וקפיצה לגובה. בכדורסל נבחר בדראפט ה-NBA של 1957 במקום ה-69.
בפוטבול שיחק כרץ וכבועט. ב-1956 סיים שלישי במדינה במספר היארדים בריצה, נבחר פה אחד לאול-אמריקן וסיים חמישי בדירוג לגביע הייזמן. במשחק האחרון של העונה הסדירה באוניברסיטה רץ ל-197 יארד, ושישה טאצ'דאונים ובנוסף הבקיע בבעיטה עוד 7 נקודות בונוס.
שחקן פוטבול מקצועני
בראון נבחר בדראפט ה-NFL של 1957, במקום השישי בסיבוב הראשון על ידי קליבלנד בראונס. בעונתו הראשונה נבחר לרוקי השנה לאחר שדורג ראשון בליגה ביארדים בריצה ובמספר הטאצ'דאונים. סך הכל שיחק במשך 9 עונות בליגה, בהן היה השחקן הבולט ביותר. בכל העונות נבחר לפרו בול, 8 פעמים נבחר לאול פרו (נבחרת העונה) ושלוש פעמים נבחר ל-MVP של הליגה. ב-8 מתוך העונות הוביל את הליגה ביארדים בריצה וחמש פעמים במספר הטאצ'דאונים. תחת הנהגתו זכתה הקבוצה באליפות ליגת ה-NFL ב-1964.
לאחר 9 עונות ובעודו בשיאו, פרש בראון מפוטבול. בעת פרישתו הוביל את הליגה במספר היארדים בריצה בכל הזמנים ובמספר הטאצ'דאונים (בריצה ובריצה+תפיסה). פרישתו המוקדמת הייתה מפתיעה והגיעה בתום עונה בה היה ה-MVP של הליגה. בין הסיבות שייתכן והשפיעו על החלטתו הייתה הרצון להתמקד בקריירה כשחקן קולנוע, ואיומים מצד בעלי קליבלנד בראונס לקנוס אותו אם יאחר למחנה האימונים בשל צילומי סרטים.
ב-2010 נבחר בראון על ידי ה-NFL במקום השני (אחרי ג'רי רייס) ברשימת 100 השחקנים הגדולים בכל הזמנים, בחירה שנעשתה על ידי פאנל שחקנים, מאמנים, בעלי קבוצות ושדרנים.
שחקן קולנוע
בראון החל את הקריירה שלו כשחקן קולנוע במערבון Rio Conchos משנת 1964. הסרט השני בו השתתף היה 12 הנועזים בו גילם את אחד מ"הנועזים", חייל-אסיר בצבא ארצות הברית שנידון למוות ומגויס למשימת התאבדות נגד גרמניה הנאצית. שיחק בסרט "100 רובים" בכיכובה של ראקל ולש. ב-1968 שיחק בסרט תחנת זברה אינה עונה. בהמשך הקריירה שיחק בתפקידים ראשיים במערבונים, בסרטי ניצול, בסרטי פעולה ובסרטי ספורט שונים וכן בתפקידי אורח רבים.
דברה פינדלי
דברה פינדלי (באנגלית: Deborah Findlay; נולדה ב-23 בדצמבר 1947) היא שחקנית אנגלייה.
ביוגרפיה
פינדלי נולדה ב-1947 במחוז סארי שבאנגליה.
בשנת 2000 הופיעה פינדלי בפרק "Blue Herrings" מתוך הסדרה "רציחות במידסומר" של ITV בתפקיד מיס ריצ'רדס. ב-2015 חזרה והופיעה בסדרה בתפקיד לורנה סלואן בפרק "Murder by Magic".
ב-2008 כיכבה פינדלי בבכורה של המחזה "Vincent River" מאת פיליפ רידלי. ב-2009 הופיעה לצדה של ג'ודי דנץ' בהפקה המחודשת של הווסט אנד של המחזה "מאדאם דה-סאד". עוד ב-2009 חזרה וגילמה את אוגוסטה טומפקינסון בספיישל חג המולד בשני חלקים המשך לסדרה "קרנפורד" בשם "בחזרה לקרנפורד".
ב-1997 זכתה פינדלי בפרס חוג המבקרים לשחקנית המצטיינת במחזה, יחד עם השחקניות אליסון ג'ני וסיליה וסטון, כמו כן זכתה פינדלי בפרס אוליבייה על תפקידה במחזה "סטנלי".
פיצה מרגריטה
פיצה מרגריטה היא פיצה נפוליטנית, אשר מכינים עם עגבניות סן מרזאנו, גבינת מוצרלה, בזיליקום טרי, מלח ושמן זית.
פיצה מרגריטה היא אחת מסוגי הפיצה הכי מוכרים וידועים בעולם.
מקור והיסטוריה
ביוני 1889 הפיציולו (שף פיצה) רפאל אספוסיטו, השף של "Pizzeria Brandi", המציא מנה אשר נקראת "פיצה מרגריטה" לכבוד המלכה של איטליה, מרגריטה, נסיכת סבויה, ובשביל איחוד איטליה, מאחר שהתוספות מייצגות את דגל איטליה: עגבנייה (אדום), מוצרלה (לבן) ובזיליקום (ירוק).
שלמה גרודזנסקי
שלמה גרוֹדְזֶנסקי (בכתיב יידי: גראָדזענסקי; כ' בכסלו תרס"ה, 28 בנובמבר 1904 – כ"ב בשבט תשל"ב, 7 בפברואר 1972) היה עיתונאי, פובליציסט, מסאי ומבקר ספרות עברי ויידי ישראלי. בכתיבתו הגדיר וגיבש את גוף היצירות המרכזי בשירה העברית בדור שאחרי נתן אלתרמן.
תולדות חייו
נולד בגרודנו שבליטא, בתחום המושב היהודי של רוסיה (כיום בבלארוס), כבן בכור. למד בחדר מתוקן ובישיבה. ב-1917, כשהיה בן 12, היגר לארצות הברית עם אמו ובכך הסתיימו לימודיו הפורמליים, כיוון שנאלץ לפרנס את משפחתו. עם זאת קרא ספרות עברית וספרות יידיש ולמד בעצמו פילוסופיה, שירה וסוציולוגיה באנגלית וביידיש.
בשנת 1924 עלה לארץ ישראל, שהה כשנה בפתח תקווה, ולאחר מכן חזר לארצות הברית. בשנת 1928 היה לעיתונאי בביטאון פועלי ציון בארצות הברית, "דער אידישער קעמפער", ומשנת 1932 היה לעורכו, תחילה בצוותא עם חיים גרינברג ולאחר מכן לבדו. בשנת 1949 ביקר במדינת ישראל וגיבש תוכנית לעלייה. ב-1951 עלה לישראל. שאר בני משפחתו נותרו בארצות הברית.
בישראל ערך את עיתון הערב של מפא"י, "הדור", בשנים 1952–1957 היה עורך הוצאת עם עובד; ב-1955 ערך כתב עת ספרותי, "אכסניה", שיצא רק בגיליון אחד. מ-1958 ועד פרישתו ב-1970 היה חבר מערכת עיתון "דבר", ופרסם בו במשך שנים את הטור "ד' אמות". בשנת 1962 ייסד את כתב העת הספרותי "אמות", אותו ערך עד סגירת כתב העת ב-1965. במקביל, היה מעורכי עיתונה של קבוצת "מן היסוד".
בשנותיו האחרונות הגיש את תוכנית הרדיו "על כל פנים" בגלי צה"ל.
שלמה גרודזנסקי נפטר בשנת 1972 מהתקף לב במהלך טיפול רפואי, בן 67 במותו. נקבר בבית העלמין ברחוב הנדיב בהרצליה. הניח אישה, פרל, שתי בנות: תרצה זנדבנק (אשתו של שמעון זנדבנק), ומרים טליתמן, מתרגמת.
קישורים חיצוניים
מפרי עטו: